Uværshula på Teigan

Uværshula på Teigan er et populært turistmål i Hadsel kommune i Nordland.

Uværshula er en liten hytte innbygget i ei glipe mellom to bergnabber helt i havkanten. Bergnabbene danner veggene i hytta, som fungerer som en særegen utkikspost med ly for uværsbeskuelse året rundt. Den har utsikt vestover over havet mot Bø (Nordland).

Hytta ligger på yttersiden av Hadseløya, ca 15 km fra tettstedet Stokmarknes i Vesterålen. Den er merket med skilt ved veien, som viser vei mot stien ned til hytta. 

Hytta ble bygget av lokalmannen Inge Eberg Johansen, og sto ferdig i 1999. 
Den er 2-3 kvadratmeter stor, innredet med to drivvedsbenker og en jernovn.

Eksterne lenker
 Visit Vesterålen sin side om Uværshula 

Hadsels geografi
Byggverk i Hadsel